Συντεταγμένες: 3°4′33″S 37°21′12″E﻿ / ﻿3.07583°S 37.35333°E﻿ / -3.07583; 37.35333



| Εκστρατεία Ανατολικής Αφρικής |
| --- |
| 
1914 |
| * Μαζίουα
* Λίμνη Νυάσα
* Καρόνγκα
* Ζανζιβάρη
* Δέλτα του Ρουφίτζι
* Κιλιμαντζάρο
* Τάνγκα
 |
| 
1915 |
| * Γιασίνι
* Μπουκόμπα
* Λίμνη Τανγκανίκα
 |
| 
1916 |
| * Σαλαΐτα
* Λατέμα Νεκ
* Κάχε
* Κοντόα Ιράνγκι
* Μκαλάμο
* Μλάλι
* Επίθεση στην Ταμπόρα
	+ Ταμπόρα
* Κισάκι
* Ντουτούμι
* Ματαμόντο
* Κιλόσα
* Κιμπάτα
 |
| 
1917 |
| * Μπέχο-Μπέχο
* Ναμπάντζε
* Ρούμπο
* Ναρουνγκόμπε
* Γέφυρα Κιάουε
* Μαχένγκε
* Μαχίουα
* Νγκομάνο
 |
| 
1918 |
| * Ναμακούρα
* Λιόμα
* Λόφοι Πέρε
 |
| 
Εξεγέρσεις |
| * Εξέγερση του Τσιλέμπουε
* Εξέγερση των Μακόνμπε
* Εξέγερση των Μπαρούε (1917)
 |
| π • σ • ε
 |

Η **Μάχη του Κιλιμαντζάρο** (Αγγλικά: *Battle of Kilimanjaro*) στην Περιοχή Λονγκίντο έλαβε χώρα στη Γερμανική Ανατολική Αφρική τον Νοέμβριο του 1914 και ήταν μια πρώιμη συμπλοκή κατά την διάρκεια του Α΄ Παγκοσμίου Πόλεμου στην Εκστρατεία της Ανατολικής Αφρικής.

Ιστορικό
--------

Η κατάκτηση της Γερμανικής Ανατολικής Αφρικής από τους Βρετανούς, σχεδιάστηκε ως εισβολή με τη μορφή δίκρανου στη Γερμανική αποικία, με το ένα κέρας προς την πόλη της Τάνγκα και το άλλο στον οικισμό του Λονγκίντο στην πλαγιά του Όρους Κιλιμαντζάρο. Το σχέδιο είχε καταρτιστεί από τη διάσκεψη του επιτελείου στη Μομπάσα με τον υποστράτηγο *Arthur Aitken* στο γενικό πρόσταγμα. Το πρώτο και μεγαλύτερο κέρας ήταν η προώθηση προς την Τάνγκα από τη Βρετανική Ινδική Εκστρατευτική Δύναμη *«Β»*, αποτελούμενη από 8.000 άνδρες και οργανωμένη σε δυο ταξιαρχίες.

Το δεύτερο κέρας θα ήταν η επίθεση στη άμυνα των Γερμανών στη Λονγκίντο στα βόρεια του Κιλιμαντζάρο, κατόπιν να μεταστραφούν νοτίως και να καταλάβουν το *Neu Moshi*, τον δυτικό τερματικό σταθμό του σιδηροδρόμου Ουσαμπάρα ή της Βόρειας Σιδηροδρομικής Γραμμής. Σύμφωνα με τον συγγραφέα *Charles Miller*, *«ο στόχος για την κατάληψη του Λονγκίντο ήταν να συμπιεστεί η Γερμανική* *Schutztruppe* (αποικιακή δύναμη) *στο άνω άκρο, της διακοσίων μιλίων μήκους κέρας.»*. Η περιοχή ήταν σημαντικός καταυλισμός των Γερμανών με εδραιωμένες φυτείες αγαύης, καφέ καθώς και άλλων προσοδοφόρων καλλιεργειών στο βόρειο άκρο των υψιπέδων των Ουσαμπάρα. Δεδομένου ότι μικρές Γερμανικές ομάδες επιδρομών είχαν ήδη αρχίσει να πραγματοποιούν ενέδρες στα Βρετανικά αποσπάσματα και να επιτίθενται στον σιδηρόδρομο της Ουγκάντα, η καταστροφή των Γερμανικών δυνάμεων στην περιοχή που συνορεύει με τη Βρετανική Ανατολική Αφρική αποτελούσε βασικό στόχο του Βρετανικού σχεδίου δράσης. Αργότερα, ο *Miller* έγραψε «στα χαρτιά, η στρατηγική ήταν αλάνθαστη.»

Περί τα τέλη Οκτωβρίου του 1914, το Βρετανικό Ινδικό Εκστρατευτικό Σώμα *«C»* διοικούμενο από τον Ταξίαρχο *J. M. Stewart*, συγκεντρώθηκε με 4.000 άνδρες πλησίον των συνόρων της Βρετανικής και Γερμανικής Ανατολικής Αφρικής. Η ταξιαρχία συμπεριελάμβανε εθελοντές αποίκους που αυτοαποκαλούνταν *East Africa Mounted Rifles* (Τυφεκιοφόροι Ιππείς Ανατολικής Αφρικής). Εσφαλμένες αναφορές πληροφοριών, εκτιμούσαν στην περιοχή, τη Γερμανική στρατιωτική παρουσία να αγγίζει τους 200 άνδρες· ωστόσο, υπήρχαν 600 ασκάρι (*askaris*) σε τρεις λόχους. συν τους εθελοντές αποίκους του 8ου *Schützenkompagnie* [λόχου τυφεκιοφόρων] αποτελούμενου από 86 νεαρούς έφιππους Γερμανούς.

Η Μάχη
------

Έφιππη περίπολος Γερμανών εθελοντών αποίκων, 1914.
Στις 3 Νοεμβρίου 1914, περί τους 1.500 Ινδοί από το Παντζάμπ της Βρετανικής δύναμης, ανέβηκαν την πλαγιά πλησίον του Λονγκίντο κατά τη νύκτα και υπό το φως της ημέρας με την πρωινή ομίχλη, βρέθηκαν μεταξύ διασταυρούμενων πυρών από την ισχυρή Γερμανική αμυντική θέση. Η μεγάλη δύναμη του Ινδικού πεζικού πολέμησε καλά όταν αντεπιτέθηκε, μολαταύτα, κατά τη διάρκεια της ημέρας οι Βρετανοί επιτιθέμενοι δεν προχώρησαν, αλλά υπέστησαν σημαντικές απώλειες.

Περί τα μέσα του πρωινού, μια έφιππη περίπολος του 8ου Γερμανικού Λόχου Τυφεκιοφόρων έπληξε μια Βρετανική φάλαγγα ανεφοδιασμού, αποτελούμενη από 100 περίπου μουλάρια τα οποία μετέφεραν κυρίως νερό για τα στρατεύματά τους και που αιφνιδιάστηκε από τους Γερμανούς ιππείς. Κάποιοι από τους μεταφορείς στη φάλαγγα, πανικοβλήθηκαν και εγκατέλειψαν τα φορτία, αφήνοντας πίσω τους τρόφιμα, πυρομαχικά και εξοπλισμό. Οι Βρετανοί αξιωματικοί, με τα στρατεύματά τους τώρα, ευρέως διασκορπισμένα, περίμεναν μέχρι που σκοτείνιασε, καθόρισαν την κατάστασή τους ως ‘ανυποστήρικτη’, οπότε αποχώρησαν, κατέβηκαν από το βουνό και επέστρεψαν στη Βρετανική Ανατολική Αφρική έχοντας καταφέρει τίποτα. Αυτή η ήττα των εισβολέων, από μια δύναμη μικρότερη από το ήμισυ του μεγέθους των, έπληξε το ηθικό, ιδιαιτέρως μεταξύ των Βρετανών αποικιακών εθελοντών.

Επακόλουθο
----------

Η επίθεση του βόρειου κέρατος στο Λονγκίντο, αποσκοπούσε στον αντιπερισπασμό. Ο *Byron Farwell* αναφέρει ότι *«η κύρια προσπάθεια, ήταν η φιλόδοξη αμφίβια επίθεση στο λιμένα της Τάνγκα»* η οποία άρχισε στις 2 Νοεμβρίου 1914.

Με το βόρειο κέρας που αντιπροσώπευαν οι λόχοι των *askari*, μεταφέρθηκαν σιδηροδρομικώς στην Τάνγκα, προκειμένου να βοηθήσουν το αντικρουόμενο νότιο κέρας.

Δείτε επίσης
------------

* Εκστρατεία Ανατολικής Αφρικής (Α΄ Παγκόσμιος Πόλεμος)
* Πάουλ Έμιλ φον Λέτοβ-Φόρμπεκ (*Paul Emil von Lettow-Vorbeck*)
* Ναυμαχία στο Δέλτα του Ποταμού Ρουφίτζι
* Μάχη της Τάνγκα

Σημειώσεις
----------

1. ↑   O *askari* (πληθ. οι *askaris*), είναι η Αραβικής προέλευσης λέξη των Σουαχίλι για τον στρατιώτη ή τον αστυνομικό.
2. ↑  O Αγγλικός στρατιωτικός βαθμός *Major General*, μεταφράζεται στον αντίστοιχο Ελληνικό στρατιωτικό βαθμό του Υποστράτηγου.
3. ↑   *Schutztruppe* (Γερμανικά: [ˈʃʊtsˌtʁʊpə] ( ακούστε) κυριολ. «δύναμη προστασίας»), ήταν η επίσημη ονομασία των αποικιακών στρατευμάτων στα Αφρικανικά εδάφη της Γερμανικής Αποικιακής Αυτοκρατορίας, από τα τέλη του 19ου αιώνα έως το 1918. Παρόμοια με άλλα αποικιακά στρατεύματα, τα *Schutztruppen* αποτελούνταν από εθελοντές Ευρωπαίους υπαξιωματικούς και αξιωματικούς, όπως επίσης από ιατρούς και κτηνιάτρους. Οι περισσότερες κατεταγμένες σειρές είχαν στρατολογηθεί από τις αυτόχθονες κοινότητες εντός των Γερμανικών αποικιών ή κι'από άλλες περιοχές της Αφρικής.
4. ↑   O Αγγλικός στρατιωτικός βαθμός *Brigadier General*, μεταφράζεται στον αντίστοιχο Ελληνικό στρατιωτικό βαθμό του Ταξίαρχου.
5. ↑  Λόχος είναι στρατιωτική μονάδα, η οποία συνήθως αποτελείται από 80-150 στρατιώτες και συνήθως διοικείται από ένα λοχαγό ή ταγματάρχη. Οι περισσότεροι λόχοι αποτελούνται από τρεις έως έξι διμοιρίες, αν και ο ακριβής αριθμός των μπορεί να διαφέρει ανά χώρα, τύπο μονάδας και δομή.

Παραπομπές σημειώσεων
1. ↑   J M Sinclair (1995). «Askari». *Collins English Dictionary*. Glasgow: HarperCollins Publishers. σελ. 89. ISBN 0-00-470677-3.
2. ↑   Gann, L.H.· Duignan, Peter (1977). *The Rulers of German Africa, 1884-1914*. Palo Alto: Stanford University Press. σελ. 116.

Υποσημειώσεις
-------------

1. ↑   Κατά τα μέσα της δεκαετίας του 1960, η λέξη άρχισε να διαχωρίζεται για μεν τον στρατιώτη σε *askari*, για δε τον αστυνομικό σε *polici* (προφέρεται: πολίσι).
2. ↑   Στα Ελληνικά υπάρχει το *ασκέρι*, το οποίο προέρχεται από το Τουρκικό *asker* που σημαίνει:  
α. τακτικό ή άτακτο στρατιωτικό σώμα  
β. τα μέλη μιας οικογένειας (συνήθως πολυμελούς) και  
γ. πλήθος.

Παραπομπές υποσημειώσεων
1. ↑   Εμμ. Κριαράς (1995). «ασκέρι». *Νέο Ελληνικό Λεξικό, Λεξικό της σύγχρονης Ελληνικής Δημοτικής γλώσσας*. Αθήνα: Εκδοτική Αθηνών. σελ. 192. ISBN 960-213-326-0.

Παραπομπές
----------

1. ↑  Η περιγραφή αυτής της εικόνας των *Bundesarchiv*, ταυτίζει αυτούς που εμφαίνονται, ως "καλλιεργητές από την Περιφέρεια Κιλιμαντζάρο". Κατά πάσα πιθανότητα, αυτοί οι εθελοντές στρατιώτες ήσαν μέλη του 8ου Λόχου *Schützenkompagnie* (λόχος τυφεκιοφόρων), αποτελούμενου από εποίκους, τους γιους των, τους διαχειριστές φυτειών κλπ. από τις περιοχές Ουσαμπάρα και της Γερμανικής Ανατολικής Αφρικής.
2. 1 2 3  David F. Burg· Edward L. Purcell· L. Edward Purcell (5 Μαρτίου 2004). *Almanac of World War I (\* 1914 \* / 4 November 1914)*. United States of America: University Press of Kentucky. σελ. 34. Ανακτήθηκε στις 11 Σεπτεμβρίου 2019.
3. ↑  Miller, *Battle for the Bundu*, p. 54
4. ↑  Miller, p. 55
5. ↑  Farwell, *The Great War in Africa*, p. 161
6. ↑  Hoyt, *Guerilla*, p. 55
7. ↑  Hoyt, p. 56
8. ↑  Miller, p. 72
9. ↑  Farwell, p. 162
10. ↑  Farwell, p. 163
11. ↑  Miller, p. 61

Βιβλιογραφία
------------

* (Αγγλικά) Farwell, Byron. *The Great War in Africa, 1914–1918*. New York: W. W. Norton & Company, 1989. (ISBN 0-393-30564-3)
* (Αγγλικά) Hoyt, Edwin P. *Guerilla: Colonel von Lettow-Vorbeck and Germany's East African Empire*. New York: Macmillan Publishing Co. Inc. 1981; and London: Collier Macmillan Publishers. 1981. (ISBN 0-02-555210-4)
* (Αγγλικά) Miller, Charles. *Battle for the Bundu: The First World War in German East Africa*. London: Macdonald & Jane's, 1974; and New York: Macmillan Publishing Co. Inc. 1974. (ISBN 0-02-584930-1)